<prompt> Tusee Màngaa fekki na Usmaan Sonko.  <response>: 3i weer ginnaaw ba mu tekkee ndombal tànkam ci PDS, Tusee Màngaa ne woon fi ab jàmbur, jël na dogalu tàbbi ci langug PASTEF gu Usmaan Sonko.Ci ab bataaxel bu mu fésal ca xëtam wa ca Facebook, moom Tusee Màngaa di leeral ne li tax mu tàbbi ci Pastef mooy seen jikko, seen gis-gis, seen sémbu politig, seen gëm-gëm, seen bàkk wii di joxe sa bopp ngir réew mi ak xeex bi seen làng gi ak seen njiit Usmaan Sonko di amal bis bu set ngir askan wi.Moom Tusee xamle na sax ne ca njëlbeen ga am na ñu ko doon gaaral gir mu taxawal làngug boppam, waaye moom li mu mujj tànn ginnaaw ba mu dégloo ay jegeñaaleem, ak ñu bari ci askan wi, mooy dem fekki geneen làng gog seen gis-gis, seen doxaliin ak seen gëm-gëm méngoo na ak seen yos. Loolu moo waral nee na ginnaaw ba mu xoolee loolu lépp, ak moom ab taxawaayam ci kujje gi, tax na mu jël dogalub tàbbi ci biir PASTEF ngir wéyal ab xeexam teg ci di soññ booleem ñi ànd moom ñu taxaw temm dëgmal 2024 ngir Senegaal gu suqaliku ci biir Afrig gu moom boppam. 